好似係恐慌性拋售（selling climax）噉，就係金融學上一種相當受關注嘅現象－恐慌性拋售涉及個市場啲投資者突然間變到普遍都好想賣走手上嘅股票（例如可能有小道消息傳出，講啲上市公司利潤大跌）噉就會搞到股價突然間大跌，而呢種大跌會造成市場入面嘅上市公司突然唔見咗好大量嘅資金，對個經濟體嚟講可以好大鑊－啲上市公司嘅生產能力突然間大跌，可以引發嚴重嘅經濟衰退。